Námorná zmluva

Námorná zmluva () je detektívny príbeh od sira Arthura Conana Doyla o slávnom detektívovi Sherlockovi Holmesovi. Príbeh zahrnutý v zbierke Spomienky na Sherlocka Holmesa publikoval v roku 1894.

Dej príbehu 

Na Watsona sa s naliehavou prosbou o pomoc obracia jeho bývalý spolužiak Percy Phelps. Watson spoločne s Holmesom navštívia Phelpsa, kde sa zoznámia s ním, jeho snúbenicou Annie Harrisonovou a jej bratom Josephom. Phelps sa následkom tragickej udalosti nervovo zrútil a zostal veľmi slabý odpočívať v posteli. Nepretržite sa zdržiava v izbe svojho budúceho švagra Josepha.

Pred dvoma mesiacmi Phelps, pracujúci na ministerstve zahraničných vecí, dostal od svojho strýka - ministra dôležitú úlohu: vytvoriť kópiu tajnej zmluvy medzi Talianskom a Veľkou Britániou. Phelps pracujúci na svojej úlohe dlho do noci sa rozhodol dať si šálku kávy, ale vrátnik na jeho volanie nereaguje. Rozhodol sa teda ísť to skontrolovať a vo vedľajšej miestnosti našiel vrátnika spať. Zrazu však začal niekto volať z Phelpsovej pracovne. Obaja sa rýchlo ponáhľajú odhaliť neznámeho, ale ten medzitým stihol ujsť z miestnosti druhým východom aj s dôležitým dokumentom. Úsilie polície nájsť ukradnutú zmluvu vychádza nazmar a všetky nádeje sa obracajú na slávneho detektíva. Holmes teda začína svoje vyšetrovanie. Phelps spomenie, že v noci sa niekto snažil dostať do jeho spálne. Holmes navrhne Phelpsovi, aby odišiel spolu s ním a Watsonom do Londýna, sám sa však neočakávane rozhodne vrátiť a v poslednej chvíli zoskakuje z vlaku.

Na druhý deň ráno Holmes prichádza na Baker Street s obviazanou rukou a pozýva na spoločné raňajky. Keď Phelps odokryje svoj tanier, nájde na ňom ležať stratený dokument. Nepochybne ho tam dal Holmes, aby si trochu zažartoval s Phelpsom. Ukázalo sa, že dokument ukradol Phelpsov nastávajúci švagor Joseph. Prišiel na ministerstvo za Phelpsom, no nenašiel ho v pracovni, preto zazvonil na vrátnika. Keď však zbadal zmluvu, vzal ju a ušiel s cieľom predať tajný dokument cudziemu veľvyslanectvu. Joseph schoval dokument vo svojej izbe v tajnej skrýši, ale pretože tam nečakane zostal ležať chorý Phelps, nemohol sa nijako dostať k vzácnemu tovaru. Len čo sa Joseph dozvedel, že Phelps odišiel do Londýna a spálňa zostala prázdna, vnikol do izby. Tu ale padá do pasce, ktorú mu pripravil Holmes. V potýčke si Holmes poranil ruku, ale získal späť ukradnutý tajný dokument.

Zdroje 
 "The Adventure of the Naval Treaty," Glasgow Weekly Mail (November 17, 1894), 7; (November 24, 1894), 7. 
 "The Adventure of the Naval Treaty," The Grand Magazine, 57 (May 1930), 265-283.
 "The Naval Treaty," Illustrated by W.H. Hyde. Harper's Weekly, 37, No. 1921 (October 14, 1893), 978-980; 37, No. 1922 (October 21, 1893), 1006-1007, 1010.
 "The Adventure of the Naval Treaty," Illustrated by Dan Smith and Raleigh. New York World, Sunday magazine (July 9, 1905), 8; (July 16, 1905), 6.
 "The Naval Treaty," Pennsylvania Grit Story Companion (Williamsport), 23, No. 25, Story Companion No. 540 (May 21, 1905), 1-8. illus.
 "The Adventure of the Naval Treaty," Illustrated by Sidney Paget. The Strand Magazine, 6, No. 34 (October 1893), 392-403; 6, No. 35 (November 1893), 459-468.
 "The Adventure of the Naval Treaty," Illustrated by Sidney Paget. The Strand Magazine (New York), 6, No. 34 (November 1893), 392-403; 6, No. 35 (December 1893), 459-468. 

Knihy z 1893
Detektívne romány
Knihy Arthura Conana Doyla
Sherlock Holmes